open-index/open-wikipedia-markdown huggingface dataset:
கல்யாண் முகர்ஜி

**கல்யாண் குமார் முகர்ஜி** (Kalyan Kumar Mukherjea) (1943-2010) என்பவர் இந்திய பாரம்பரிய இசையில், குறிப்பாக சரோத் இசைக் கருவியின் செனியா சாஜகான்பூர் கரானா (பள்ளி) மீது ஆதிக்கம் செலுத்தியவராக இருந்தார். மேலும், இவர் ஒரு கணிதவியலாளராகவும் இருந்தார்.

## ஆரம்ப கால வாழ்க்கை
முகர்ஜி 1943 இல் கொல்கத்தாவில் பிறந்தார். இவரின் தந்தை, ஏ.கே. முகர்ஜி, ஒரு வெற்றிகரமான வழக்கறிஞர், அவர் இந்திய உச்ச நீதிமன்றத்தின் நீதிபதியாக உயர்ந்தார்.  நீதிபதி முகர்ஜியும் இந்திய தத்துவ அறிஞராக இருந்தார். மேலும் நவ்யா-நியாய இலக்கியங்களில் குறிப்பிடத்தக்க பங்களிப்புகளைச் செய்திருந்தார். நீதிபதி முகர்ஜியின் நெருங்கிய நண்பர்களில் சரோத் மேதையான ராதிகா மோகன் மைத்ரா போன்ற இசைக்கலைஞர்கள் இருந்தனர். இளம் கல்யாண் 1956 இல் மைத்ராவின் கீழ் பயிற்சியைத் தொடங்கினார். சித்தார் கலைஞர், பாடகர் மற்றும் இசையமைப்பாளர் டி.டி.ஜோஷியுடனும் படித்தார்.

இவரது இசைக் கல்வி இவரது வாழ்க்கை முழுவதும் தடையின்றி தொடர்ந்தது. ஆனால் ஒரு ஆசிரியரின் (1962-1965 மற்றும் 1967-1976) நேரடிப் பயிற்சியின் கீழ் இல்லாத காலங்களும் இருந்தன.

## கணிதவியலாளராக
முகர்ஜியா கேம்பிரிட்ஜ் கேம்பிரிச்சுப் பல்கலைக்கழகத்தில் இளங்கலை பட்டம் பெற்றார். பின்னர் கோர்னெல் பல்கலைக்கழகத்தில் கணிதத்தில் முனைவர் பட்டம் பெற்றார். 1968 இல், கலிபோர்னியா பல்கலைக்கழகத்தின் கணித பீடத்தில் சேர்ந்து 1976 வரை இபணியாற்றினார். தில்லியிலும், கொல்கத்தாவிலுமுள்ள இந்திய புள்ளிவிவர நிறுவனங்களில் பேராசிரியர் பதவியைப் பெறுவதற்காக இந்தியா திரும்பினார்.

இவரது ஆராய்ச்சி ஆர்வங்கள் முதன்மையாக இடவியல் தொடர்பானவை. பிரெட்கோம் பன்மடங்கிலும், தற்செயல் கோட்பாட்டிலும் இவர் தனது அங்கீகார வெளியீடுகளைக் கொண்டிருந்தார். தனது முந்தைய ஆராய்ச்சி மாணவர் ராஜேந்திர பாட்டியாவுடன் இணைந்து, மேட்ரிக்ஸ் பகுப்பாய்விற்கும் பங்களித்தார். இவரது படைப்புகள் இவரது முந்தைய மாணவர்கள் மற்றும் சகாக்கள் மற்றும் சமகாலத்தவர்களால் கணிசமான ஆராய்ச்சியை உருவாக்கியது. இராஜேந்திர பாட்டியா, மகான் மித்ரா உள்ளிட்ட பல குறிப்பிடத்தக்க பங்களிப்பாளர்களுக்கும் இவர் வழிகாட்டினார்.

## ஒரு இசைக்கலைஞராக
கலிபோர்னிய பல்கலைகழகத்திலிருந்த போது, முகர்ஜி புதிதாக உருவாக்கப்பட்ட இனவளவியல் துறையில் இந்திய பாரம்பரிய கருவி இசையின் பயிற்றுநராக பணியாற்றினார். மேலும் நிகழ்ச்சியின் ஆரம்ப நாட்களில் நசீர் ஜெயராசுபாயுடன் நெருக்கமாக இணைந்து பணியாற்றினார். இவரது மாணவர்களில் குனி, ஹண்டர் கல்லூரியின் இசை பேராசிரியர் பீட்டர் மானுவல் போன்றோர் இவரிடம் தனது பல வெளியீடுகளில் இணைந்து பணியாற்றினர்.
## இறப்பு
பக்கவாதத்தால் பாதிக்கப்பட்டிருந்த பேராசிரியர். முகர்ஜி 2010 மார்ச் 31 அன்று இறந்தார்.

## வெளியீடுகள்

### பத்திரிகை கட்டுரைகள்: கணிதம்

### புத்தகங்கள்: கணிதம்
1. Mukherjea, Kalyan:*Differential Calculus In Normed Linear Spaces*, American Mathematical Society, 2003 (, Hardcover)
### எழுத்துக்கள்: இசை
Radhika Mohan Maitra – His Life and Times
### இசைவெளியீடுகள்
Raga Shuddha Kalyan, India Archive Music, 2003
## குறிப்புகள்

## வெளி இணைப்புகள்
* An Introduction by Abhik Majumdar
* An Autobiographical Article by Prof. Kalyan Mukherjea written as letter to the eminent musicologist Deepak Raja
* Deepak Raja:''Raga Shuddha Kalyan: How and why it is changing''

An All India Radio Recording (1984)
*Raga Jaunpuri

பகுப்பு:2010 இறப்புகள்
பகுப்பு:1943 பிறப்புகள்
வி. கோ. ஜாக்

**விஷ்ணு கோவிந்த் ஜாக்** (Vishnu Govind Jog**)** (22 பிப்ரவரி 1922 - 31 சனவரி 2004)) **வி. கோ. ஜாக்** என நன்கு அறியப்பட்ட இவர்  ஓர் இந்திய வயலின் கலைஞராவர். 20 ஆம் நூற்றாண்டில் இந்தியப் பாரம்பரிய இசை பாரம்பரியத்தில் வயலினில் முதன்மையானவரான இவர், வயலினை இந்தியப் பாரம்பரிய இசையில் அறிமுகப்படுத்திய பெருமைக்குரியவர்.

## ஆரம்ப கால வாழ்க்கை
1922 இல் மும்பையில் பிறந்த இவர், எஸ். சி. அதாவலே மற்றும் மறைந்த கண்பத் ராவ் புரோகித் ஆகியோரிடமிருந்து தனது ஆரம்ப பயிற்சியைப் பெற்றார். மிகச் சிறிய வயதில், 1930களில் லக்னோவின் பட்கண்டே இசைக் கல்லூரியில் தனது மூத்தக் கலைஞர்களுடன் இணைந்தே இருந்தார். இவர், தனது பன்னிரெண்டாவது வயதில் இசைப் பயிற்சியைத் தொடங்கினார். பின்னர் பாபா அலாவுதீன் கான் மற்றும் பண்டிட் எஸ். என். இரதன்ஜங்கர் போன்ற இந்தியாவின் மிகச் சிறந்த இசைக்கலைஞர்களிடம் பயிற்சி பெற்றார். 

தனது ஆரம்பகால பயிற்சியை சங்கர் ராவ் அதாவி, கணபத் ராவ் புரோகித் மற்றும் வி. சாத்திரி ஆகியோரின் கீழ் பெற்றார். பின்னர் முனைவர் எஸ். என். இரதன்ஜங்கர் மற்றும் அலாவுதீன் கான் ஆகியோரிடமிருந்து விரிவான பயிற்சி பெற்றார். அதைத் தொடர்ந்து, விசுவேசுவர் சாத்திரியிடம் பயிற்சி பெற்றார். இலங்கையின் பண்டிட் அமரதேவா இவரது சீடராவார். 

1980இல் சங்கீத நாடக அகாதமி விருதினையும் 1983 ஆம் ஆண்டில் இந்தியக் குடியரசுத் தலைவரிடமிருந்து பத்ம பூசண் விருதினையும்  பெற்றுள்ளார். இவர் ஓய்வுபெறும் நேரத்தில் அனைத்திந்திய வானொலியின்  துணைத் தலைமை தயாரிப்பாளராக உயர்ந்தார்.

## சொந்த வாழ்க்கை
1999 ஆம் ஆண்டு தொடங்கி, இவர் நடுக்குவாத நோயால் அவதிப்பட்டார். மேலும் தனது பிற்காலங்களில் சுவாசக் கோளாறால் அவதிப்பட்டார். நீண்டகால நோய்க்குப் பிறகு இவர் 31 சனவரி 2004 அன்று தெற்கு கொல்கத்தாவில் இறந்தார். ஒவ்வொரு ஆண்டும் சனவரி 31 ஆம் தேதி கொல்கத்தாவில் 'சுவரசதானா' என்ற இசை நிகழ்ச்சி நடத்தப்படுகிறது. இது இவரது நினைவாக இவரது சீடர் வல்லப பாண்டியோபாத்யாயால் நிறுவப்பட்டது.

## குறிப்புகள்

## வெளி இணைப்புகள்
*V. G. Jog obituary
*V. G. Jog obituary  from *The Times of India*
*V. G. Jog obituary  from *The Hindu*

பகுப்பு:சங்கீத நாடக அகாதமி விருது பெற்றவர்கள்
பகுப்பு:2004 இறப்புகள்
பகுப்பு:1922 பிறப்புகள்
நெல்லை சிவா

**நெல்லை சிவா** (*Nellai Siva*; 16 சனவரி 1952 – 11 மே 2021) என்ற திரைப்பெயரால் அறியப்பட்ட **சிவநாதன் சண்முகவேலன் ராமமூர்த்தி** என்பவர் ஒரு நகைச்சுவை நடிகர் மற்றும் துணை நடிகர் ஆவார். இவர் முக்கியமாக தமிழகத் திரைப்படத்துறையில் பணியாற்றுகிறார். மகாபிரபு, வெற்றிக் கொடி கட்டு, கண்ணும் கண்ணும் போன்ற பிரபல திரைப்படங்களில் இவர் பணியாற்றியுள்ளார். திரைப்படங்களில் இவர் முற்றிலும் நெல்லை வட்டார வழக்கில் பேசும் வழக்கம் உள்ளவர். இது இவரை மற்ற துணை நடிகர்களிடமிருந்து தனித்துவமாகக் காட்டுகிறது. இவர் தனது வாழ்க்கையில் 500க்கும் மேற்பட்ட படங்களில் நடித்துள்ளார். இவரது முதல் படம் 1985 இல் வெளியான ஆண்பாவம் ஆகும்.

## ஆரம்ப கால வாழ்க்கை
நெல்லை சிவா 16 சனவரி 1952 அன்று திருநெல்வேலி மாவட்டத்தில் உள்ள வேப்பிலையன்குளம் என்ற சிறிய கிராமத்தில் பிறந்தார். சிவாஜி கணேசனின் தீவிர ரசிகராக இருந்த இவர், திரைப்படங்களில் நடிப்பதற்காக சென்னை வந்தார். அந்த நேரத்தில் நடிப்பு வாய்ப்புகளைத் தேடியபடி இருந்த நடிகர்களான மன்சூர் அலி கான் மற்றும் போண்டா மணி ஆகியோரை சந்தித்து நல்ல நட்பைப் பெற்றார். ஒரு தசாப்தத்திற்கும் மேலாக போராடிய பின்னர், பாக்யராஜை சந்தித்தார். தொலைக்காட்சித் தொடர்களில் நடித்துப் புகழ் பெற்றார். அப்போதைய பிரபல நடிகர் நாகேசுடன் இணைந்து நடித்து தனது திரைப்பட வாழ்க்கையையும் தொடங்கினார். நாகேசு இவரது திருநெல்வேலி வட்டாரமொழியை படப்பிடிப்புத் தளத்தில் பாராட்டி, அதை நகைச்சுவைக்கு பயன்படுத்திக் கொள்ள ஊக்குவித்தார்.

## திரைப்பட வாழ்க்கை
1985ஆம் ஆண்டில் பாண்டியராஜன் இயக்கிய ஆண்பாவம் திரைப்படத்தில் இவர் அறிமுகமானார். பின்னர், இவர் சிறிய வேடங்களில் நடித்துவந்தார். 1990களின் பிற்பகுதியில் இவர் ஒரு நகைச்சுவை துணைநடிகராக தனது தொழில் வாழ்க்கையைத் தொடங்கினார். வெற்றிக் கொடி கட்டு என்ற படத்தில் தேநீர் கடை உரிமையாளராக நடித்தார். இத்திரைப்படத்திற்குப் பின்னர், இவர் சாமி, அன்பே சிவம், திருப்பாச்சி, கிரீடம் போன்ற பெரிய திரைப்படங்களில் நடிக்குமளவு முன்னேற்றம் பெற்றார். 2000களில் வடிவேலு மற்றும் விவேக் ஆகியோருடன் படங்களில் நடித்தார். நடிகர் வடிவேலு உடன்  நடித்த திரைப்படங்களில் இவரது நகைச்சுவை வேடங்களுக்காக இவர் மிகவும் பிரபலமானார்.

## தொலைக்காட்சி வாழ்க்கை
2020 இல், விஜய் தொலைக்காட்சியில் பாண்டியன் ஸ்டோர்ஸ்  போன்ற தமிழ் தொலைக்காட்சி தொடர்களில் நடித்து வருகிறார். மேலும் இவர் *மாமா மாப்பிள்ளை*யிலும் கலந்து கொண்டார்.

## நடித்த திரைப்படங்கள்
*நீங்கள் இதை விரிவாக்கலாம்.*

## குறிப்புகள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:2021 இறப்புகள்
பகுப்பு:தமிழ் நகைச்சுவை நடிகர்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:ஊர்ப் பெயரால் அறியப்படும் மக்கள்
வேப்பிலாங்குளம்

**வேம்பை** என்றும் அழைக்கப்படும் **வேப்பிலாங்குளம்** (*Veppilankulam*) என்பது தமிழ்நாட்டின், திருநெல்வேலி மாவட்டத்தின், இராதாபுரம் வட்டத்தில் உள்ள  கிராமம் ஆகும்.

## நிலவியல்
வேப்பிலாங்குளம்  இல் அமைந்துள்ளது. சாலை வழியாக இது &nbsp;பணகுடியிலிருந்து கிழக்கே 8 கி.மீ. தொலைவில் அமைந்துள்ளது

## அணுகல்

### தொடருந்து
அருகில் உள்ள தொடருந்து நிலையங்கள் : வள்ளியூர் (VLY) - 14.5&nbsp;கி.மீ, கன்னியாகுமரி (CAPE) - 30&nbsp;கி.மீ.

### வானூர்தி
உள்நாட்டு வானூர்தி நிலையம் : தமிழ்நாட்டின், தூத்துக்குடி  - 90&nbsp;கி.மீ.

பன்னாட்டு வானூர்தி நிலையம் : கேரளத்தின், திருவனந்தபுரம் - 103&nbsp;கி.மீ.
thumb| உள்ளமுடையார் சாஸ்தா கோயில்

பகுப்பு:Coordinates on Wikidata
பகுப்பு:திருநெல்வேலி மாவட்டத்திலுள்ள கிராமங்கள்
சிசர் மனோகர்

**சிசர் மனோகர்** (*Scissor Manohar*) என்பவர் ஒரு இந்திய நகைச்சுவை நடிகர் ஆவார்.

## தொழில்
மனோகர் *[[புதிய வார்ப்புகள்]]* (1979) போன்ற படங்களில் தயாரிப்பு உதவியாளராக பணியாற்றத் தொடங்கினார். *[[கோகுலத்தில் சீதை]]* (1996) திரைப்படத்தில் மனோகர் சிசர் என்ற அடைமொழியைப் பெற்றார்.  அப்படத்தில், இவர் "மனோகர் ... வெறும் மனோகர் இல்லை, சிசர் மனோகர்" என்று கூறி   சுவலட்சுமியும் கரனும் பேசும்போது தன்னை அறிமுகப்படுத்திக் கொள்வார்.  பின்னர் இவர் நகைச்சுவை நடிகராகி 240 க்கும் மேற்பட்ட தமிழ் படங்களில் நடித்துள்ளார். *விந்தை* (2015) மற்றும் *[[கடிகார மனிதர்கள்]]* (2018) போன்ற படங்களில் குறிப்பிடத்தக்க வேடங்களில் நடித்துள்ளார்.

## பகுதி திரைப்படவியல்

* *குறிப்பு இடப்படாத, எல்லா படங்களும் தமிழ் படங்களாகும்.*

## குறிப்புகள்

## வெளி இணைப்புகள்
*  
* Scissor Manohar on Moviebuff

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
இந்தியத் துடுப்பாட்ட அணியின் இங்கிலாந்துச் சுற்றுப் பயணம், 2021

இந்தியத் துடுப்பாட்ட அணி ஐந்து தேர்வுத் துடுப்பாட்டப் போட்டிகளில் விளையாடுவதற்காக 2021 ஆம் ஆண்டில் ஆகஸ்ட் மற்றும் செப்டம்பர் மாதங்களில் இங்கிலாந்திற்குச் சுற்றுப் பயணம் மேற்கொள்ள உள்ளது.

## அணிகள்

## தேர்வுத் தொடர்

### முதல் போட்டி

----
### இரண்டாவது போட்டி

----

### மூன்றாவது போட்டி

### நான்காவது போட்டி

### ஐந்தாவது போட்டி

## மேற்கோள்கள்

## வெளி இணைப்புகள்

* Series home at ESPN Cricinfo

பகுப்பு:2021இல் துடுப்பாட்டம்
பகுப்பு:இந்தியத் துடுப்பாட்ட அணியின் இங்கிலாந்துச் சுற்றுப் பயணங்கள்
சஞ்சய் பந்தோபாத்யாய்

**சஞ்சோய் பந்தோபாத்யாய்** (Sanjoy Bandopadhyay) (பிறப்பு: செப்டம்பர் 16, 1954) ஒரு பெங்காலி இந்திய பாரம்பரிய இசைக் கருவியான சித்தார் கலைஞராவார். இவர் முதன்மையாக ராதிகா மோகன் மைத்ரா, பீமலெந்து முகர்ஜி ஆகியோரின் சீடராவார்.

## தொழில்
இந்தியாவின் கொல்கத்தா இரவீந்திர பாரதி பல்கலைக்கழகத்தின் கருவியிசைத் துறையில் தலைவர் பேராசிரியர் (உஸ்தாத் அலாவுதீன் கான் இருக்கை) ஆவார். எஸ்.எம். தாகூர் ஆவணமாக்கல் மற்றும் மொழி மற்றும் காலாவதியான இசைக்கருவிகள் ஆராய்ச்சி மையத்தின் இயக்குநராகவும் உள்ளார். காலாவதியான இசைக்கருவிகள் மூலம் உலகின் இனவியல் வரைபடத்திற்காக இந்த மையம் உருவாக்கப்பட்டுள்ளது. இந்த திட்டம் உலகம் முழுவதிலுமிருந்து வரும் அறிஞர்களின் ஆதரவோடு இயங்கும். 

*ஜார்ஜ் ஏ. மில்லர்* வருகை பேராசிரியராக பண்டோபாத்யாய் அக்டோபர் 2005 இல் *அர்பானா-சாம்பேனில்* பல்கலைக்கழகத்திற்கு சென்றார். அதே ஆண்டில் இவர் கனடாவின் *எட்மண்டன் ஆல்பர்ட்டா* பல்கலைக்கழகத்திற்கும், இவர் 2008 இல் கொலராடோ பல்கலைக்கழகத்திற்கும், 2009 இல் சிகாகோ பல்கலைக்கழகத்திற்கும் சென்றுள்ளார். ஆம்ஸ்டர்டாம் பல்கலைக்கழகத்தில் (2008) நடந்த சர்வதேச மாநாட்டில்  ஒரு கட்டுரையை வழங்க இவர் சிறப்பு அழைப்பாளாராக அழைக்கப்பட்டார்.

## குறிப்புகள்

## வெளி இணைப்புகள்

* Official web site
* Department of Instrumental Music, Rabindra Bharati University
* S.M. Tagore Centre of Documentation & Research of Obsolescent and Languishing Musical Instruments, Rabindra Bharati University 
*NYC Radio LIVE! performance

பகுப்பு:சித்தார் இசைக் கலைஞர்கள்
பகுப்பு:வாழும் மக்கள்
பகுப்பு:1954 பிறப்புகள்
சரவண சக்தி

**சரவண சக்தி** (*Saravana Sakthi*) என்பவர்  ஓர் இந்திய நடிகரும், இயக்குநருமாவார். இவர் தமிழ் மொழிப் படங்களில் பணிபுரிகிறார். இவர் இருபத்தைந்துக்கும் மேற்பட்ட படங்களில் நடித்துள்ளார்.

## தொழில்
சரவண சக்தி எஸ். ஏ. சந்திரசேகரிடம் உதவி இயக்குநராக தனது வாழ்க்கையைத் தொடங்கினார். "தண்டாயுதபணி" (2007), "நாயகன்" (2008) ஆகிய படங்களில் இயக்குநராகப் பணியாற்றினார். பின்னர் இவர் ஒரு நடிகரானார். "குட்டிப் புலி" (2013) திரைப்படத்தில் இவரது பாத்திரத்திற்கான அங்கீகாரத்தைப் பெற்றார். இது இவருக்கு பல படங்களின் வாய்ப்பைப் பெற்றுத் தந்தது. "சூறக்காத்து" (2017) படத்தில் திரைக்கதை எழுத்தாளராக பணியாற்றினார். பின்னர் இவர் "பில்லா பாண்டி" (2019) படத்தின் வழியாக மீண்டும் இயக்குநர் பணிக்கு திரும்பினார்.

## திரைப்படவியல்

; இயக்குநராக

* தண்டாயுதபாணி (2007) 
* நாயகன் (2008) 
* பில்லா பாண்டி (2018; ராஜ் சேதுபதி என்று குறிக்கப்பட்டுள்ளது)

; எழுத்தாளராக
* சூறகாத்து

; நடிகராக

* தண்டாயுதபாணி (2007)
* பட்டைய கெளப்பு (2008)
* குட்டிப் புலி (2013)
* மருது (2016)
* ''ராஜா மந்திரி (2016)
* தர்மதுரை (2016)
* சூறகாத்து (2017)
* கொடிவீரன் (2017)
* டார்ச்லைட் (2018)
* சண்டக்கோழி 2 (2018)
* கண்ணே கலைமானே (2019)
* தேவராட்டம் (2019)
* மிக மிக அவசரம் (2019)
* அடுத்த சாட்டை (2019)
* உற்றான் (2020)
* வால்டர் (2020)
* காக்டெயில் (2020)
* டேனி (2020)
* க/பெ ரணசிங்கம் (2020)
* மாமனிதன்

## குறிப்புகள்

## வெளி இணைப்புகள்
*

பகுப்பு:தமிழ்த் திரைப்பட இயக்குநர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
ராஷ்மி ஆனந்த்

**ராஷ்மி ஆனந்த்** (Rashmi Anand) ஓர் இந்திய சமூக செயற்பாட்டாளர், எழுத்தாளர் ஆவார். இவர் குடும்ப வன்முறைகள் பற்றி எழுதியதன் மூலம் பரவலாக அறியப்படுகிறார். இந்தியாவில் பெண்களுக்கு வழங்கப்படும் விருதுகளில் மிக உயரிய விருதான நரி புரஸ்கார் விருதினை குடியரசுத் தலைவரிடம் இருந்து பெற்றார்.

## வாழ்க்கை
ஆனந்த் கொல்கத்தாவில் வளர்ந்தார். இவரது பணி காரணமாக இவர் டெல்லி சென்றார். அங்கு பரவலாக அறியப்படும் வழக்குரைஞர் ஒருவரைத் திருமணம் செய்தார்.

இவர் தனது கணவரால் பத்து ஆண்டுகளாக உடல் ரீதியான வன்முறைக்கு ஆளானார். இந்தத் தம்பதியினருக்கு இரு குழந்தைகள் உள்ளனர். இதன் காரணமாக இவர் தனது குழந்தைகளுடன் கணவரை விட்டுப் பிரிந்து சென்றார். கணவரின் அச்சுறுத்தல் காரணமாக அவர்மீது வழக்குத் தொடுக்கவில்லை என்றும் பல சிக்கல்களுக்குப் பிறகு தனது குழந்தைகளை தன்னுடன் அழைத்து வந்ததாகவும் தனது முதல் நூலில் குறிப்பிட்டுள்ளார்.

*2010 டெல்லி போலீஸ் காலண்டர்* என்பது இவரது முதல் நூலினை அடிப்படையாகக் கொண்டது.

வீட்டு வன்முறைகளால் பாதிக்கப்பட்ட பெண்களுகு சட்ட ரீதியாகவும் உள ரீதியாக்வும் உதவிகளை வழங்குவதற்காக "*உமன் ஆஃப் தி எலெமண்ட்ஸ் டிரஸ்ட்" என்பதனை* நிறுவினார்.

## விருதுகள்

* நரிசக்தி புரஸ்கார்- குடியரசுத் தலைவரிடம் இருந்து-2015
* நீர்ஜா பனோத் விருது
* தெ கர்மவீரர் ஜோதி
* தூர்தர்ஷனின் பெண் சாதனையாளர் விருது.
* எழுச்சி நாயகர் விருது-வீ ஆர் தெ சிட்டி

## சான்றுகள்


பகுப்பு:தில்லி நபர்கள்
பகுப்பு:இந்திய எழுத்தாளர்கள்
பகுப்பு:வாழும் மக்கள்
அமிர்தசரசு பாரம்பரிய தெரு

**அமிர்தசரசு பாரம்பரிய தெரு** *(Heritage Street Amritsar)* இந்தியாவின் பஞ்சாப் மாநிலத்திலுள்ள அமிர்தசரசு நகரத்தில் காணப்படும் பழமையான தெருக்களில் ஒன்றாகும்.  பொற்கோயிலுக்கும் நகர அரங்கத்திற்கும் இடையில் இத்தெரு அமைந்துள்ளது. பஞ்சாப் முதலமைச்சர் பிரகாசு சிங் பாதல் 2016 ஆம் ஆண்டு அக்டோபர் மாதம் 26 அன்று புனரமைத்து மீண்டும் திறந்தார். இத்தாலியின் புளோரன்சு, வெனிசு, ரோம் போன்ற ஐரோப்பிய நகரங்களைப் போல அமிர்தசரசு நகரத்தையும் ஒரு சுற்றுலா ஈர்ப்புடன் திறந்த நடைபாதையுள்ள தெருவாகவும் மூடப்படாத நினைவுச்சின்னங்களின் வரிசை அமையுமாறும் இத்தெரு அமைந்திருக்கிறது.

## வரலாறும் பின்னணியும்
இந்தியாவின் பஞ்சாபில் பொற்கோயிலை பார்வையிட தினமும் 100,000 பார்வையாளர்கள் வருகை தருகின்றனர். பொற்கோயில் முதல் நகர அரங்கம் வரை நீட்டிக்கப்பட்ட பாதையில் வாகனங்கள், மேல்நிலை கம்பி வடங்கள், சாலை அத்துமீறல்கள் மற்றும் கூவி விற்கும் தெரு வியாபாரிகள் என சாலை முழுக்க மக்கள் கூட்டம் குவிகிறது. தெருவிலுள்ள 170 கடைகள் ஒவ்வொன்றிற்கும் ஒரு புதிய 'பாரம்பரிய முகப்பு  மாற்றியமைக்கப்பட்டு வாகனங்கள் ஏதுவும் புகாத மண்டலமாக உருவாக்க நினைத்தே பாரம்பரிய தெரு உருவாக்கப்பட்டது. 1200 பேர் இக்கட்டுமான பணியில் ஈடுபட்டு  330 நாட்களில் பணிகளை முடித்தனர்.
 
## கட்டுமானம்
நேர்மையான கட்டிடக் கலைஞர்கள் என்று அழைக்கப்பட்ட செய்ப்பூரைச் சேர்ந்த அனுப் பர்தாரியாவும் அவரது நிறுவனமும் இக்கட்டுமானப் பணிகளை மேற்கொண்டனர். புனித பொற்கோயிலுக்குச் செல்லும் தெருவும் அங்குள்ள முகப்புகளும் ஐரோப்பிய நகரங்களைப் போல வரிசையாக மறுவடிவமைப்பு செய்யப்பட்டன. 400 ஆண்டுகளுக்கு முன்பிருந்த அமிர்தசரசை நினைவூட்டும் வகையில் ஒரு பாரம்பரிய தோற்றத்தை வழங்க வேண்டும் என்ற எண்ணம் புதுப்பித்தலுக்கான பின்னணியில் இருந்தது. இருபதுக்கும் மேற்பட்ட கட்டிடங்களும் முகப்புகளும் இத்திட்டத்தில் புதுப்பிக்கப்பட்டன. ஒவ்வொரு முகப்பின் கட்டுமானத்திலும் அதன் aத்தியாவசியத் தேவையும் தனித்துவமும் நிறைந்திருந்தன. பொது இடங்களில் கட்டுமான பொருத்துதல்களை ஏற்றுவதே மிகப்பெரிய தடையாக இருந்தது. கட்டடக் கலைஞர்கள் பொருள்களைப் எப்போதும் பார்த்துக் கொண்டிருக்க  விரும்பவில்லை. நகர அரங்கத்தில் ஏற்கனவே முகப்பு கட்டப்பட்டிருந்தது. பாரம்பரிய தெருவின் ஒரு பகுதியாக இருந்தாலும் அரங்கின் முகப்பில் தோண்டுதல், வெளிப்புற ஏற்றம் போன்ற கூடுதல் செப்பனிடும் பணிகள் இங்கு அனுமதிக்கப்படவில்லை.
 
## முக்கிய இடங்கள்
* பொற்கோயில்
* அகால் தக்த்
* பிரிவினை அருங்காட்சியகம்
* ஜலியான்வாலா பாக்
* மகாராசா ரஞ்சித் சிங் சவுக்
அமிர்தசரசில் அமைக்கப்பட்டுள்ள பாரம்பரிய தெரு இந்தியாவில் அமைக்கப்பட்ட முதலாவது தெருவாகும் இதன் வெற்றிக்குப் பின்னர் அமிர்தசரசு பாரம்பரியத் தெரு வரிசையில் மேலும் பல தெருக்கள் திட்டமிடப்பட்டு உருவாக்கப்பட்டுள்ளன. தில்லியிலுள்ள சாந்தினி சவுக்கும் பட்டியாலாவிலுள்ள பாரம்பரியத் தெருவும் இதற்கு எடுத்துகாட்டுகளாகும்.

## மேற்கோள்கள்

பகுப்பு:அமிர்தசரஸ் மாவட்டம்
இலால்மணி மிசுரா

[வலது|thumb| ஏப்ரல் 1932 இல் குழுவுடன் [பெர்லின்|பெர்லினில் நடந்த ஒரு நிகழ்ச்சியில் இலால்மணி மிசுரா]]
**இலால்மணி மிசுரா** (Lalmani Misra) (11 ஆகத்து 1924 - 17 சூலை 1979) ஒரு சிறந்த இந்திய பாரம்பரிய இசைக் கலைஞர் ஆவார். 
## இசையில் துவக்கம்
பண்டிட் சங்கர் பட் மற்றும் முன்சி பிரிகுநாத் லால் ஆகியோரின் பாரம்பரியத்தில் லால்மணி துருவபாதா (துருபாத்) இசையைக் கற்றுக்கொண்டார். இராம்பூர் சேனி கரானாவின் (பள்ளி) உஸ்தாத் வசீர் கானின் சீடரான உஸ்தாத் மெகந்தி உசேன் கானுடன் கியால் பாடுவதைக் கற்றுக்கொண்டார். சுவாமி பிரமோதானந்திடமிருந்து துருபாத், கூட்டு வழிபாடு, கைம்முரசு இணை ஆகியவற்றில் பயிற்சி பெற்றார். சுக்தேவ் ராயிடமிருந்து சித்தார்  கற்றார். உஸ்தாத் அமீர் அலிகானின் பயிற்சியின் கீழ் அவர் பல இசைக்கருவிகளை முழுமையாக்கினார்.

இவர், கொல்கத்தாவின் செகன்சாகி ஒலிப்பதிவு நிறுவனத்தில் உதவி இசை இயக்குநர் பதவியில் தனது பன்னிரெண்டாவது வயதில் நியமிக்கப்பட்டார். அடுத்த இரண்டு ஆண்டுகளுக்கு பல படங்களில் பணியாற்றினார். இந்த இரண்டிலுமான இவரது தொடர்பு,  இசைக்குழுவை உருவாககும் ஆர்வத்தைத் தூண்டியது.

## மேற்கோள்கள்

## மேலும் பார்க்க
#.*Nada Rupa*, Sharma, Dr. (Miss) Premlata, Ed. College of Fine Arts, B.H.U., Varanasi: 1961. Special Issue with Supplement, Vol I, No. 1, January 1961
#. *Sangeetendu Pandit Lalmani Ji Misra: Ek Pratibhavan Sangeetagya*, Tewari, Laxmi Ganesh . Swar Sadhana, California, 1996.
#.  *Shruti Aur Smriti:Mahan Sangeetagya Pandit Lalmani Misra*, Chourasiya, Omprakash, Ed. Madhukali Prakashan, Bhopal, August 1999.
#. *Sangeetendu Acharya Lalmani Misra*. Vidushi Premlata Sharma
#.  Ethnomusicologist [Dr. [Laxmi Ganesh Tewari]]
#.  Sindura on Vichitra Veena, a short movie clip on Online Music Education 
#.  *Celestial Music of Pandit Lalmani Misra*.  DVD.  Santa Rosa, California: Svar Sadhana, 2007.
#.  *Raga-Rupanjali*. Ratna Publications: Varanasi. 2007. A collection of Compositions of Sangeetendu Dr. Lalmani Misra by Dr. Pushpa Basu.
#.  *Raga Vibodh: Misrabani*.  Dr. Ragini Trivedi. Hindi Madhyam Karyanvaya Nideshalaya: Delhi. 2010.
#.  *Sitar Compositions in Ome Swarlipi*.  Dr. Ragini Trivedi. 2010.
#. Links to musical pieces

பகுப்பு:1979 இறப்புகள்
பகுப்பு:1924 பிறப்புகள்
இரமேசு மிசுரா

**இரமேசு மிசுரா** (Ramesh Mishra ( வாரணாசி, இந்தியா, 2 அக்டோபர் 1948 - நியூயார்க், அமெரிக்கா, 13 மார்ச் 2017) இவர் இந்தியாவின் சாரங்கி இசைக்கலைஞர் ஆவார்.

இவர். சாரங்கிக்கலைஞர்களின் குடும்பத்தில் இருந்து வந்தார். மேலும் இவரது உறவினர்களிடமிருந்து சிறு வயதிலிருந்தே இசையை படித்தார். ரவிசங்கரின் சீடராக இருந்த இவர் ஏராளமான பதிவுகளை செய்துள்ளார். இந்தியப் பாரம்பரிய இசையின் இவரது வாசிப்புக்கு மேலதிகமாக, இவர் அமெரிக்க ராக் இசைக்குழுவான ஏரோஸ்மித் (1997 இசைத்தொகுப்பான *நைன் லைவ்ஸ்* ) உடன் பதிவு செய்துள்ளார். 2008 இல் இவருக்கு சங்கீத நாடக அகாதமி விருது வழங்கப்பட்டது. 

## இறப்பு
மிசுரா புற்றுநோயால் 13 மார்ச் 2017 அன்று தனது 68 வயதில் நியூயார்க்கில் காலமானார். 

## மேற்கோள்கள்

## வெளி இணைப்புகள்
*Ramesh Mishra official site
*"Jugalbandi Divine!", from *Times of India*, 10 January 2008

பகுப்பு:சங்கீத நாடக அகாதமி விருது பெற்றவர்கள்
பகுப்பு:2017 இறப்புகள்
பகுப்பு:1948 பிறப்புகள்
மணிலால் நாக்

பண்டிட் **மணிலால் நாக்** (Manilal Nag) (பிறப்பு: 1939 ஆகத்து 16  ) இந்தியப் பாரம்பரிய சித்தார் கலைஞரும், வங்காளத்தின் பிஷ்ணுபூர் கரானாவின் (பள்ளி) நிபுணருமாவார். இவருக்கு 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது.

## பயிற்சியும் தொழிலும்
நாக், இந்தியாவின் மேற்கு வங்காளம் மாநிலத்தில் உள்ள பாங்குராவில் பிறந்தார். இவரின் தந்தை கோகுல் நாக் இவருக்கு சித்தார் வாசிக்க கற்றுக் கொண்டார். இவர் 1953 அகில இந்திய இசை மாநாட்டில் கைம்முரசு இணைக் கலைஞர் சம்தா பிரசாத்துடன் இணைந்து தனது முதல் பொது நிகழ்ச்சியில் பங்கேற்றார். இவர் 1954 முதல் தேசிய இசை நிகழ்ச்சி மற்றும் ஆகாசவானி சங்கீத மாநாட்டில் பல முறை நிகழ்ச்சியினை வழங்கி  வருகிறார்.

1973 ஆம் ஆண்டில் இந்திய அரசின் கலாச்சாரா உறவுக்களுக்கான அமைப்பு மூலம் அமெரிக்கா மற்றும் ஐரோப்பிய நாடுகளுக்கு அழைக்கப்பட்டார். ஆத்திரேலிய அரசாங்கத்தின் 150 ஆவது ஆண்டு நிறைவைக் குறிக்கும் வகையில் 1979 ஆம் ஆண்டில் இந்தியப் பெருங்கடல் கலை விழாவில் பங்கேற்பதற்கான பிரதிநிதியாக இந்திய அரசாங்கத்தால் ஆத்திரேலியாவுக்கு அழைக்கப்பட்டார்.

2005 முதல் 2011 வரை ஐடிசி இசை ஆராய்ச்சி அகாதமியின் கருவி இசைப் பிரிவில் இணைக்கப்பட்டார்.

## விருதுகள்
2001 ஆம் ஆண்டில் சங்கீத நாடக அகாதமி விருதையும், 2005 ஆம் ஆண்டில் இந்தியாவின் கலாச்சார அமைச்சகத்திடமிருந்து மூத்த கூட்டாளர் விருதையும், 2008 இல் கொல்கத்தாவின் ஆசியச் சமூகத்திலிருந்து கௌரவ தங்கப் பதக்கத்தையும் பெற்றார். மேற்கு வங்க அரசு இவருக்கு 2012 இல் அலாவுதீன் புரஸ்கார் மற்றும் 2015 இல் *பங்கா பிபுசண்*, அதே போல் சங்கீத மகாசம்மான் விருதையும் வழங்கியது. ஐ.டி.சி. சங்கீத சம்மான், தோவர்லேன் சங்கீத சம்மான், சண்டிகர், பிரசீன் கலா கேந்திராவின் கோசர் விருது, மும்பையின் சங்கீத ரத்னா விருது, புதுதில்லியில் இருந்து விட்டாஸ்டா விருது ஆகியவற்றைப் பெற்றுள்ளார்.

## குறிப்புகள்

## வெளி இணைப்புகள்
*http://www.kolkatatoday.com/wb-cm-confers-banga-bibhusan-and-banga-bhusan-to-bengal-greats/
*http://www.itcsra.org/aom/artist_ofthe_month.asp?id=132 

பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:சித்தார் இசைக் கலைஞர்கள்
இசையமைப்பாளர்

**இசையமைப்பாளர்** (*Composer*) என்பவர் குரல் இசை (பாடுதல்), மின்னணு இசை மற்றும் இசைக் கருவி போன்றவற்றை பயன்படுத்தி திரைப்படம், வானொலி, தொலைக்காட்சி, நிகழ்பட ஆட்டம், மேடை நாடகம் மற்றும் இசை தேவைப்படும் பிற பகுதிகளுக்கு இசைத் துண்டு எழுதுபவர் ஆவார்.

[thumb|[ஏ. ஆர். ரகுமான் தமிழ்த் திரைப்பட இசையமைப்பாளர்]]
ஒரு இசையமைப்பாளர் எந்தவொரு இசை வகையிலும் இசையை உருவாக்கலாம். எடுத்துக்காட்டாக மேல்நாட்டுச் செந்நெறி இசை, இசை நாடகம், புளூஸ், நாட்டார் பாடல், ஜாஸ் போன்ற இசை வகைகளில் உருவாக்குவார்கள். இசையமைப்பாளர்கள் பெரும்பாலும் இசைக் குறியீட்டைப் பயன்படுத்தி எழுதப்பட்ட இசை மதிப்பெண்ணில் தங்கள் படைப்புகளை வெளிப்படுத்துகிறார்கள். பெரும்பாலான இசையமைப்பாளர்கள் சிறுவயது முதல் இசை பற்றி நன்கு பயின்று விட்டு வலுவான இசை பின்னணியை உருவாக்கி கொண்டு வருகின்றனர். இருப்பினும், முறையான பயிற்சி இல்லாத பல இசையமைப்பாளர்களும் இசையில் வென்றுள்ளனர். ஒரு இசையமைப்பாளர் இசை எழுதுவதில் ஆர்வம் கொண்டவராகவும் பல கருவிகளை செயல்படுத்தும் திறன் கொண்டவராகவும் இருப்பார்.

இந்தியாவை பொறுத்தவரையில் கருநாடக இசை, இந்துஸ்தானி இசை, கிராமிய இசை, மெல்லிசை மற்றும் தமிழ் கலப்பிசை போன்ற பாணிகளில் இசை உருவாக்கப்படுகின்றது. எடுத்துக்காட்டாக பாபநாசம் சிவன், ஜி. ராமநாதன், கே. வி. மகாதேவன், ம. சு. விசுவநாதன், சி. ஆர். சுப்பராமன், இளையராஜா, ஏ. ஆர். ரகுமான், யுவன் சங்கர் ராஜா, சந்தோஷ் நாராயணன் போன்ற பல இசையமைப்பாளர்கள் பல வகை பாணியில் இசை அமைத்துள்ளார்கள்.

## இசையமைப்பாளர்களின் பட்டியல்
* 

## மேற்கோள்கள்


பகுப்பு:பொழுதுபோக்குத் தொழில்கள்
முன் தயாரிப்பு

**முன் தயாரிப்பு** (Pre-production) என்பது ஒரு திரைப்படம், நாடகம் அல்லது பிற செயல்திறன் சம்பந்தப்பட்ட உற்பத்தியில் சில கூறுகளைத் முன் திட்டமிடும் செயல்முறை முன் தயாரிப்பு ஆகும். ஒரு உற்பத்தியில் மூன்று பாகங்கள் உள்ளன: முன் தயாரிப்பு, உற்பத்தி மற்றும் பிந்தைய தயாரிப்பு ஆகும்.

இந்த முன் தயாரிப்பு பிரிவில் நிதி பொதுவாக உறுதிப்படுத்தப்படும் மற்றும் முதன்மை நடிக உறுப்பினர்கள், இயக்குநர் மற்றும் ஒளிப்பதிவாளர் போன்ற பல முக்கிய கூறுகள் அமைக்கப்பட்டிருக்கும். மற்றும் முன் தயாரிப்பின் போது தனிப்பட்ட காட்சிகளுக்கு ஏற்ப திரைக்கதை பிரிக்கப்படப்படும் மற்றும் அனைத்து திரைக்காட்சிக்கு ஏற்ற இடங்கள், நடிகர்கள், உடைகள் போன்றவை தேர்வு செய்யப்படும்.

## மேற்கோள்கள்

பகுப்பு:திரைப்படம் தயாரித்தல்
பகுப்பு:திரைப்படத் தயாரிப்பு
பகுப்பு:தொலைக்காட்சி சொல்லியல்
தேஜேந்திர மசூம்தார்

பண்டிட் **தேஜேந்திர நாராயண் மசூம்தார்** (ejendra Narayan Majumdar  ) (பிறப்பு 17 மே 1961) ஒரு இந்தியாவைச் சேர்ந்த சரோத் கலைஞராவார். இவர் பகதூர் கானின் மாணவர்.

## பயிற்சி
இவர் தனது தாத்தா பிபூதி ரஞ்சன் மசூம்தரின் கீழ் மாண்டலின் மூலம் தனது இசை பயிற்சியைத் தொடங்கினார். அமரேசு சௌத்ரி மற்றும் அனில் பாலித் ஆகியோரின் கீழ் குரல் மற்றும் கைம்முரசு இணை பயிற்சியையும் பெற்றார். பின்னர் பகதூர் கானின் கீழ் 18 ஆண்டுகள் பயிற்சி பெற்றார். பின்னர் அஜய் சின்கா ராய் மற்றும் அலி அக்பர் கான் ஆகியோரின் கீழ் தொடர்ந்து பயிற்சி பெற்றார். 
வலது|thumb| சியாட்டில் பகுதி இராகமாலா தொடரின் ஒரு பகுதியாக வாஷிங்டனின் பெல்லுவே, ஈஸ்ட்ஷோர் யூனிடேரியன் தேவாலயத்தின், ஸ்பிரிங் அரங்கில் நடந்த ஒரு இசைக் கச்சேரியில் தேஜேந்திர மசூம்தார்

## இணை
இவர் சுஜாத் கானுடன் இணைந்து பாடியுள்ளார். குறிப்பாக  சாருகேசி இராகத்தை பாடுவது குறிப்பிடத்தக்கது.

## இசை இயக்கம்
அர்ச்சுன் சக்ரவர்த்தி இயக்கிய *டோலிலைட்ஸ்* என்ற பெங்காலி திரைப்படத்திற்கு, 2010 ஆம் ஆண்டில் வெளியான மற்றொரு வங்காள திரைப்படமான *ஹனங்கால்* படத்திற்கும் இசையமைத்துள்ளார்.

## விருதுகள்
1981 ஆம் ஆண்டில் அனைத்திந்திய வானொலி நடத்திய இசை போட்டியில் முதலிடம் பிடித்த இவருக்கு குடியரசுத் தலைவரின் தங்கப் பதக்கமும் பண்டிட் த. வி. பலூசுகர் விருதும் வழங்கப்பட்டது.

## சொந்த வாழ்க்கை
இவர் மானசி என்பவரை மணந்தார். இவர்களுக்கு இந்திரயுத் என்ற ஒரு மகன் இருக்கிறான்.

## குறிப்புகள்

பகுப்பு:வாழும் மக்கள்
பகுப்பு:1961 பிறப்புகள்
தெவாசிசு பட்டாச்சார்யா

**தெவாசிசு பட்டாச்சார்யா** (Debashish Bhattacharya) (பிறப்பு 12 சனவரி 1963) ஒரு இந்திய பாரம்பரிய இசைக்கலைஞரும், பாடகரும், இசையமைப்பாளரும், உலகின் முதல் சிலைடு கித்தார் பாடத்திட்டத்தை அறிமுகப்படுத்தியவருமாவார். புதிய தொழில்நுட்பம், புதிய ஒலி மற்றும் பாரம்பரியம் மற்றும் தனித்துவமான புதிய கலவையை அறிமுகப்படுத்துவதன் மூலம் சிலைடு கித்தாரில் இந்திய பாரம்பரிய இசையை மறுவரையறை செய்தார். இசையின் சமகால வடிவமைப்பு. *லேப் சிலைடு* கித்தார் வாசிக்கும் ஒரு இசைத் தயாரிப்பாளர் ஆவார். இவர் ஆயிரத்துக்கும் மேற்பட்ட மாணவர்களுக்கு கற்பித்தார். ஒரு புதிய வகையை (இந்துஸ்தானி சிலைடு கித்தார்), சதுரங்கை ஆனந்தி மற்றும் கந்தர்வி ஆகிய இராகங்களை உருவாக்கி, இரண்டாயிரத்துக்கும் மேற்பட்ட இசை நிகழ்ச்சிகள் மற்றும் பட்டறைகளில், கிராமி பரிந்துரைகள் மற்றும் பல உலக இசை விருதுகளுடன் நிகழ்த்தினார்.  இவர் மூன்று புதிய இராகங்களை இசையமைத்துள்ளார். மாலை நேரத்திற்கு அமைக்கப்பட்ட பாலாஷ் பிரியா, சங்கர் துவனி மற்றும் சந்திர மாலிகே ஆகியன

## ஆரம்ப கால வாழ்க்கை
பட்டாச்சார்யா கொல்கத்தாவில் ஒரு இசைக் குடும்பத்தில் பிறந்தார். பாரம்பரிய இந்திய பாடகர்களான இவரின் பெற்றோர் இருவரும் இவருக்கு இசை குறித்த அடிப்படை புரிதலை அளித்தனர். இவர் முதலில் மூன்று வயதில் ஒரு கித்தார் இசைக்கத் தொடங்கினார். இவரின் தந்தை அவருக்கு முழு அளவிலான ஹவாய் தாயரிப்பான எஃகு கித்தாரை கொடுத்தார். கொல்கத்தாவின் அனைத்திந்திய வானொலியில் தனது 4 வயதில் அறிமுகமானார்.

15 வயதில் இவர் தனது முதல் சதுரங்கை வடிவமைத்து இந்துஸ்தானி சிலைடு கித்தார் என்ற வகையை உருவாக்கினார். 20 வயதில், அனைத்திந்திய வானொலியின் தேசிய இசை போட்டியில் வென்றதற்காக இவருக்கு குடியரசுத் தலைவர் விருது வழங்கப்பட்டது. 21 வயதில், இந்திய ஸ்லைடு-கித்தார் முன்னோடியான பிரிஜ் பூசண் கப்ராவின் கீழ் படிப்பதற்காக பத்து ஆண்டுகள் செலவிட்டார்.

2018 ஆம் ஆண்டில் அவர் தனது மகள் ஆனந்தி பட்டாச்சார்யாவின் *ஆனந்தி ஜாய்ஸ் அபௌன்ட்* என்ற தனது முதல் இசைத் தொகுப்பை தயாரித்தார்.

## குறிப்புகள்

*Andrew Gilbert Sliding between cultures, instruments: Debashish Bhattacharya merges the Hindustani and blues traditions The Boston Globe, 6 April 2008.

## வெளி இணைப்புகள்
*Official website
*Debashish Bhattacharya live performance on NYC Radio LIVE! podcast
*

பகுப்பு:வாழும் மக்கள்
பகுப்பு:1963 பிறப்புகள்
2021 இந்தியன் பிரீமியர் லீக்

**2021 இந்தியன் பிரீமியர் லீக்** (2021 Indian Premier League) என்பது 2007ஆம் ஆண்டு பிசிசிஐயால் தொடங்கப்பட்ட இந்தியன் பிரீமியர் லீக் என்ற தொழில்முறை இருபது20 துடுப்பாட்டப் போட்டித் தொடரின் 14ஆம் பதிப்பாகும். இந்த தொடரானது 9 ஏப்ரல் 2021 முதல் 30 மே 2021 வரை நடத்த திட்டமிடப்பட்டது. ஆனால், வீரர்களுக்கு கொரோனா தொற்றுநோய் பாதிப்பு ஏற்பட்டதால் 04 மே 2021 அன்று இது தொடர் பாதியில் கைவிடப்பட்டது. பின்னர், 19 செப்டம்பர் 2021 முதல் 15 அக்டோபர் 2021 வரை ஐக்கிய அரபு அமீரகத்தில் எஞ்சிய போட்டிகள் நடத்தப்பட்டன. இறுதிப்போட்டியில் கொல்கத்தா அணியை 27 ரன்கள் வித்தியாசத்தில் வீழ்த்தி சென்னை அணி ஐ.பி.எல் கோப்பையை வென்றது .

## பின்னணி
முன்னதாக இந்தத் தொடரில் இரு புதிய அணிகள் இடம்பெறலாம் எனும் கருத்து நிலவியது.  ஆனால் இந்தியத் துடுப்பாட்டக் கட்டுப்பாடு வாரியம் இந்தத் தொடரில் கூடுதலாக எந்த அணிகளும் சேர்க்கப்படப் போவதில்லை என்றும் 2022 ஆம் ஆண்டில் சேக்கப்படலாம் எனவும் கூறியது.

## கொரோனா பெருந்தொற்றின் தாக்கம்
இந்தியாவில் கொரோனா நோய்த்தொற்றின் பரவல் தீவிரமாக இருந்ததால், பல்வேறு வீரர்கள் தொடக்கத்திலிருந்து, இடையிலும் இத்தொடரை விட்டு வெளியேறினார்கள். மேலும், இந்தியாவில் ஐபிஎல் போட்டிகள் நடைப்பெற்ற போது பல்வேறு வீரர்களுக்கு கொரோனா நோய்த்தொற்று உறுதிசெய்யப்பட்டது. இதனால், இந்தியாவில் நடைப்பெற்று வந்த ஐபிஎல் தொடரானது நிறுத்தப்பட்டு , வீரர்கள் பாதுகாப்பாக அவர்கள் நாடுகளுக்கும், ஊர்களுக்கும் அனுப்பிவைக்கப் பட்டார்கள்.

இதைத்தொடர்ந்து , பிற ஐபிஎல் போட்டிகளை ஐக்கிய அரபு அமீரகத்தில் நடத்த பிசிசிஐ திட்டமிட்டது . அதன்படி, 19 செப்டம்பர் 2021 தொடங்கி 15 அக்டோபர் வரை இத்தொடர் நடத்தபட்டது.

## நிகழிடங்கள்

## புள்ளிப்பட்டியல்

## குழுநிலைச் சுற்று

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----


## இறுதிச்சுற்று

## புள்ளிவிவரங்கள்

### அதிக ஓட்டங்கள்

### அதிக வீழ்த்தல்கள்

## மேற்கோள்கள்

## வெளியிணைப்புகள்
அதிகாரப்பூர்வ வலைத்தளம்

பகுப்பு:India cricket templates
பகுப்பு:2021இல் துடுப்பாட்டம்
பகுப்பு:இந்தியன் பிரீமியர் லீக்
மகாதேவ் பிரசாத் மிசுரா

**மகாதேவ் பிரசாத் மிசுரா** (Mahadev Prasad Mishra) (1906 - 13 திசம்பர் 1995)  வாரணாசியைச் சேர்ந்த இந்திய தும்ரி பாடகர் ஆவார்.

## ஆரம்ப கால வாழ்க்கை
மிசுரா 1906 இல் அலகாபாத்தில் பிறந்தார். இவர் முதலில் பைரோன் மிசுராவின் கீழ் கற்கத் தொடங்கினார். பின்னர் பனாரசு கரானாவின் (பள்ளி) பரே ராம் தாசின் கீழ் பயிற்சியைத் தொடர்ந்தார்.

## தொழில்
புகழ்பெற்ற பாடகரான இவரின் தந்தை துவாரகா பிரசாத் மிசுரா வாரணாசியைச் சேர்ந்தவர். மகாதேவ் பிரசாத் தும்ரி, தப்பா, கியால், தாத்ரா, கஜ்ரி, சைத்தி மற்றும் பிர்ஹா போன்ற பல இசை பாணிகளில் நிபுணராக  இருந்தார். படே குலாம் அலி கான், ரசூலன் பாய், பேகம் அக்தர், கிரிஜா தேவி மற்றும் ஷோபா குருது ஆகியோருடன் அவர் 20 ஆம் நூற்றாண்டின் சிறந்த தும்ரி பாடகர்களில் ஒருவர். இவருடன் பல முறை பச்சா லால் மிசுராவும், சாரங்கியின் ஈசுவர் லால் மிசுராவும் இணைந்து நிகழ்ச்சிகளை நடத்தியுள்ளனர்.

## சீடர்கள்
இவரது நன்கு அறியப்பட்ட சீடர்களில் கைம்முரசு இணை கலைஞர் ஆனந்த கோபால் பாந்தோபாத்யாய்,  செனாய் கலைஞர் அனந்த் லால், தும்ரி பாடகி பூர்ணிமா சௌத்ரி, வயலின் கலைஞர் என். இராஜம் ஆகியோர் அடங்குவர்.

## குடும்பம்
கைம்முரசு இணைக் கலைஞருமான குபேர் நாத் மிசுரா, பனாரசின் புகழ்பெற்ற பாடகர்களான அமர் நாத் மிசுராவும், பசுபதிநாத் மிசுராவும் இவரது மருமகன்களாவார். இவருக்கு கணேஷ் பிரசாத் மிசுரா என்ற ஒரு மகன் இருக்கிறார்.  
## இறப்பு
மிசுரா 13 திசம்பர் 1995 அன்று தனது 88 வயதில் இறந்தார்.

## குறிப்புகள்

பகுப்பு:1995 இறப்புகள்
பகுப்பு:1906 பிறப்புகள்
பகுப்பு:இசைக் கலைஞர்கள்
அடல் சேது

**அடல் சேது** *(Atal Setu)* இந்தியாவின் பஞ்சாப் மாநிலத்திலுள்ள பதான்கோட் நகரத்திற்கு அருகில் அமைந்திருக்கும் ஒரு பாலமாகும். ராவி ஆற்றின் மேல் 592 மீட்டர் நீளம் கொண்டு கம்பி வடம் தாங்கும் வகை பாலமாக இது கட்டப்பட்டுள்ளது. 2015 ஆம் ஆண்டு  டிசம்பர் மாதம் 24 அன்று முன்னாள் பாதுகாப்பு மந்திரி மனோகர் பாரிக்கர் பாலத்தை திறந்து வைத்தார். பதான்கோட் மாவட்டத்திலுள்ள துனேரா கிராமத்தில் தொடங்கும் அடல் பாலம் பசோலி சாலை வரை நீண்டுள்ளது. இந்தியாவின் பஞ்சாப், சம்மு-காசுமீர் மற்றும் இமாச்சல பிரதேசம் ஆகிய மூன்று மாநிலங்களிடையேயான இணைப்பை இப்பாலம் வழங்குகிறது. வட இந்தியாவில் முதன்முதலில் கட்டப்பட்ட கம்பிவடம் தாங்கும் பாலம் என்ற சிறப்பு இப்பாலத்திற்கு உண்டு. இந்த வகை பாலங்கள் வரிசையில் நாட்டின் நான்காவது பாலம் என்ற சிறப்பும் அடல் சேது பாலத்திற்கு உண்டு.இதுபோன்ற மற்ற மூன்று பாலங்கள் மும்பை (பாந்த்ரா-வொர்லி சீலிங்கு), அலகாபாத் (நைனி) மற்றும் கொல்கத்தா (ஊக்ளி) ஆகிய இடங்களில் உள்ளன.

புது தில்லி இந்திய தொழில்நுட்ப நிறுவனம் அடல் பாலத்தின் வடிவமைப்பிற்கு ஒப்புதல் அளித்தது.  2011ஆம் ஆண்டு மே மாதம் தேசிய முற்போக்கு கூட்டணியின் தலைவர் சோனியா காந்தி பாலத்திற்கு அடிக்கல் நாட்டினார். கனடாவைச் சேர்ந்த ஆலோசகர் மெகல்கன்னி ஆலோசனை சேவை நிறுவனம் பாலத்தை வடிவமைத்தது.  போக்குவரத்து உட்கட்டமைப்பில் ஈட்டுபட்டு வந்த பொறியியல் மற்றும் கட்டுமான நிறுவனங்களான  இந்தியாவின் எல்லை சாலைகள் நிறுவனம், இர்க்கொன் பன்னாட்டு நிறுவனம், எசு.பி.சிங்ளா கட்டுமான நிறுவனங்கள் பாலத்தின் கட்டுமான பணிகளை மேற்கொண்டன. முன்னாள் பிரதமர் அடல் பிகாரி வாச்பாயின் பெயரை நினைவூட்டும் விதமாக பாலத்திற்கு அடல் சேது என்று பெயரிடப்பட்டது. வாச்பாயின்  பிறந்தநாளுக்கு ஒரு நாள் முன்னதாக அடல் பாலம் தேசத்திற்காக அர்ப்பணிக்கப்பட்டது.

## மேற்கோள்கள்

.

பகுப்பு:இந்திய பஞ்சாபில் போக்குவரத்து
பகுப்பு:இந்தியப் பாலங்கள்
அன்னாசி அணிச்சல்

**அன்னாசி அணிச்சல்** (*Pineapple cake*, ; தைவான் ஓக்கியென்: ông-lâi-so͘)  என்பது வெண்ணெய், மாவு, முட்டை, சர்க்கரை மற்றும் அன்னாசி பழகூழ் அல்லது துண்டுகள் கொண்ட ஒரு இனிமையான பாரம்பரிய தைவானிய பேஸ்ட்ரி ஆகும்.

## வரலாறு
யப்பானியக் காலத்தில் அன்னாசிப்பழம் தைவானின் பொருளாதாரத்தின் ஒரு முக்கிய அங்கமாக மாறியது. ஜப்பானியத் தொழிலதிபர்கள் பலவகையான அன்னாசி வகைகளை இறக்குமதி செய்து பதப்பொருள் தயாரிக்கும் ஆலைகளை நிறுவினர். 1930களின் பிற்பகுதியில், அன்னாசிப்பழ ஏற்றுமதில்  உலகின் மூன்றாவது பெரிய ஏற்றுமதியாளராகத் தைவான் மாறியது. இருப்பினும், தைவானில் அன்னாசி உற்பத்தி உள்நாட்டு விற்பனை மற்றும் அன்னாசிப்பழத்தின் புதிய பயன்பாட்டை நோக்கி நகர்ந்தபோது, உள்ளூர் அடுமனைகள் அன்னாசி உபரி கூழை பயன்படுத்த முற்பட்டன. அன்னாசி அணிச்சல் வரலாற்று ரீதியாக ஒரு சடங்கு உணவாகத் தயாரிக்கப்பட்டிருந்தாலும், அரசாங்க ஊக்குவிப்பு மற்றும் உலகமயமாக்கல் ஆகியவற்றின் காரணமாக அன்னாசி அணிச்சல் பிரபலமானது. அன்னாசிப்பழம் கேக்குகள் தைவானில் அதிகம் விற்பனையாகும் நினைவுப் பரிசுகளில் ஒன்றாக மாறிவிட்டன.

2005ஆம் ஆண்டு முதல், உள்ளூர் சுற்றுலாத் துறையின் வளர்ச்சியை ஊக்குவிப்பதற்கும், அன்னாசி அணிச்சல் விற்பனையை ஊக்குவிப்பதற்கும் தைபே நகர அரசு ஆண்டுதோறும் தைப்பே அன்னாசி கேக் கலாச்சார விழாவை நடத்தி வருகிறது. 2013ஆம் ஆண்டில், தைவானின் அன்னாசி கேக் அடுமனையாளர்களின் வருவாயில் மொத்தம் NT$ 40 பில்லியன் (அமெரிக்க $ 1.2 பில்லியன்). அன்னாசி கேக்குகளின் விற்பனை நாட்டின் கிராமப்புறங்களில் விவசாய பொருளாதாரங்களை உயர்த்தியுள்ளது.

## குறியீட்டு
ஹோக்கீன்,   旺來 王梨ஆங்-லாய் "முன்னும் பின்னுமாக, வளமான மற்றும் செல்வாக்குடன் வர" என்ற சொற்றொடர் பொருள் தருகிறது. இந்த சொற்றொடர் பல குழந்தைகள் குடும்பத்தில் பிறக்கும் என்ற நம்பிக்கையை வெளிப்படுத்துகிறது. இதன் விளைவாக, அன்னாசி கேக்குகள் பெரும்பாலும் நிச்சயதார்த்த பரிசுகளாகவோ அல்லது அன்றாட சூழலில் நல்வாழ்த்துக்கள் தெரிவிக்க வழங்கப்படுகின்றன. எனவே அன்னாசி கேக் தைவானின் அடையாளமாகக் கருதப்படுகிறது.

## வகைகள்
தற்கால அன்னாசி கேக் அடுமனைகள் பாரம்பரிய அன்னாசி கேக்கில் மாறுபாடுகளை உருவாக்கியுள்ளன. நிரப்பப்பட்ட பாதுகாக்கப்பட்ட முட்டையின் மஞ்சள் கருக்கள் அல்லது கிரான்பெர்ரி அல்லது ஸ்ட்ராபெர்ரி போன்ற பிற உலர்ந்த பழங்களையும் சேர்த்து கேக் தயாரிக்கப்படுகிறது.

அடுமனைகள் அன்னாசி சாற்றில் குளிர்கால முலாம்பழத்தையும் சேர்க்கின்றன. இந்த நடைமுறை ஆரம்பத்தில் புளிப்பு சுவைகூட்டி உண்ணும் தன்மையினை அதிகரித்தது. இருப்பினும், தற்பொழுது அடுமனைகளில், குளிர்கால முலாம்பழத்தை நிரப்புவதில் சேர்ப்பது தரம் குறைவு என கருதப்படுகிறது.

வருடாந்திர தைபே அன்னாசி கேக் கலாச்சார விழாவில் பெரும்பாலும் ஒரு கருப்பொருளின் அடிப்படையிலான போட்டிகள் நடைபெறும். இதில் அரிசி அல்லது தைவான் தேநீர் போன்ற வழக்கத்திற்கு மாறான பொருட்களை உள்ளடக்கிய அன்னாசி கேக்குகளை உருவாக்க அடுமனைகள் போட்டியிடுகின்றன.<

## மேலும் காண்க

* அன்னாசி புளிப்பு
* இனிப்புகளின் பட்டியல்
* பேஸ்ட்ரிகளின் பட்டியல்

## மேற்கோள்கள்

## வெளி இணைப்புகள்
* 

பகுப்பு:தைவான்
பகுப்பு:இனிப்பு-விருந்துக்குப் பின்
அசுகரோன் அன்னாசி

**அசுகரோன் அன்னாசிப்பழங்கள்** (*Azucarron pineapple*) ஒண்டுராசு, மத்திய மற்றும் தென் அமெரிக்காவின் பிற பகுதிகளில் விளையும் மிகவும் இனிமையான அன்னாசிப்பழ வகை பழமாகும். இவை வறட்சியைத் தாங்கி வளரக்கூடியவை. இப்பழங்கள் கூம்பு வடிவத்தில் காணப்படும். அசுகரோன் என்றும் சுருக்கமாக இவை அழைக்கப்படுகின்றன.

## விளக்கம்
இந்தவகை அன்னாசி பொதுவாக 800 முதல் 1,400 கிராம் வரை எடையுடையதாக இருக்கும். பழக்கூழ் நிறம் அடர் மஞ்சள் நிறமாக, நீர் நிறைந்து காணப்படும்.

## மேற்கோள்கள்

பகுப்பு:அன்னாசி
பகுப்பு:ஒந்துராசு
தண்டாயுதபாணி

**தண்டாயுதபாணி** (Dhandayuthapani) 2007இல் வெளிவந்த இந்தியத் தமிழ் அதிரடித் திரைப்படமாகும். சரவண சக்தி இதை இயக்கியுள்ளார். இப்படத்தில் புதுமுகங்களான எஸ். சுரேஷ் ராஜா, சிவானி சிறீ ஆகியோர் முக்கிய வேடங்களில் நடித்துள்ளனர். மனோஜ் கே. ஜெயன், பாபி, சூரி, காதல் சுகுமார், இரஞ்சிதா, விஜி கெட்டி, பாலு ஆனந்த், மகாநதி சங்கர் ஆகியோர் துணை வேடங்களில் நடித்திருந்தனர். சி. என். ராஜதுரை தயாரித்த இப்படத்தில் சுனில் மற்றும் இ. எல். இந்திரஜித் இசையமைத்தனர். பாடல்கள்  தமிழமுதன் எழுதியுள்ளார்.படம் 27 ஏப்ரல் 2007 அன்று வெளியிடப்பட்டது.

## நடிகர்கள்

* தண்டாயுதபாணியாக எஸ். சுரேஷ் ராஜா  
* தேன்மொழியாக சிவானிசிறீ
* தமிழரசுவாக மனோஜ் கே. ஜெயன் 
* யானை குமாராக பாபி
* தண்டாயுதபாணியின் நண்பராக சூரி
* தண்டாயுதபாணியின் நண்பராக காதல் சுகுமார் 
* சந்தியாவாக ரஞ்சிதா
* தண்டாயுதபாணியின் தாயாராக விஜி கெட்டி
* நீதிபதியாக பாலு ஆனந்த்
* தமிழரசுவின் அடியாளாக மகாநதி சங்கர்
* யானை குமாரின் அடியாளாக பெசன்ட் ரவி 
* யானை குமாரின் அடியாளாக சம்பத் ராம் 
* வேங்கை பாண்டியாக சரவண சக்தி
* சிறப்புத் தோற்றத்தில் நிஷா 

## தயாரிப்பு
சரவண சக்தி, இயக்குநர் எஸ்.ஏ.சந்திரசேகரிடம் முன்னாள் உதவியாளராக இருந்தார். சி.என்.ஆர் பிலிம்ஸ் பதாகையின் கீழ் தண்டாயுதபாணி என்ற படத்தின் மூலம் இயக்குநராக அறிமுகமானார். தொழில் ரீதியாக மருத்துவராக இருக்கும் சி.என்.ராஜதுரை இந்த படத்தில் தயாரிப்பாளராக உருவெடுத்திருந்தார். எஸ்.சுரேஷ் ராஜா தண்டாயுதபாணி என்ற தலைப்பு வேடத்தில் நடித்தார். கேரளாவைச் சேர்ந்த வித்யா மோகன், சிவானி சிறீ என்ற பெயரில் கதாநாயகியாக நடிக்க தேர்வு செய்யப்பட்டார். சண்டைக் காட்சிகளை ஜாகுவார் தங்கம் இயக்கியுள்ளார். உருத்ரன் ஒளிப்பதிவையும், சுனில் மற்றும் இ.எல். இந்திரஜித் இசையமைப்பையும் செய்திருந்தனர். படத்தொகுப்பினை பி.எஸ்.வாசு மற்றும் சலீம் பொறுபேற்றிருந்தனர். இப்படம் முதன்மையாக நாகர்கோயில் மற்றும் மதுரை ஆகிய இடங்களில் படமாக்கப்பட்டது.

## ஒலிப்பதிவு

திரைப்படத்தின் இசை மற்றும் ஒலிப்பதிவு ஆகியவற்றை இசையமைப்பாளர்கள் சுனில் மற்றும் இ.எல் இந்திரஜித் மேற்கொண்டனர். ஒலிப்பதிவில் யோசி, தமிழமுதன் மற்றும் சரவண சக்தி ஆகியோர் எழுதிய நான்கு பாடல்கள் உள்ளன.

## வரவேற்பு
திரைப்படம் பாராட்டத்தக்க வரவேற்பைப் பெற்றது.

## குறிப்புகள்

பகுப்பு:மதுரைக்களத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
மாமனிதன்

**மாமனிதன்** (*Maamanithan*) என்பது இயக்குநர் சீனு இராமசாமி எழுத்து, இயக்கத்தில் 2022-இல் வெளியான இந்தியத் தமிழ்த் திரைப்படமாகும். யுவன் சங்கர் ராஜாவின் ஒய்.எஸ்.ஆர் புரொடக்சன்ஸ் சார்பாக இத்திரைப்படத்தைத் தயாரித்தார். விஜய் சேதுபதி, யுவன் சங்கர் ராஜா, சீனு ராமசாமி ஆகிய மூவருக்கும் தென்மேற்கு பருவகாற்று, இடம் பொருள் ஏவல், தர்மதுரை போன்ற படங்களுக்குப் பிறகு இணையும் நான்காவது படமாகும். மேலும், யுவனுடைய தந்தை இளையராஜாவுடன் இணைந்து இசையமைத்தார். நடிகை காயத்ரி ஒரு முக்கிய வேடத்தில் விஜய் சேதுபதியுடன் நடித்தார்.

## கதைச்சுருக்கம்
தனி ஒட்டுநரான இராதாகிருஷ்ணன் தன் மகளையும் மகனையும் தனியார் பள்ளியில் படிக்கவைப்பதற்காகத் தன் தொழிலில் இருந்து மாறி படுகுழியில் விழுகிறார். இதனால் ஏற்பட்ட சிக்கல்களால் தன் குடும்பத்தையும், ஊரையும் விட்டுத் தலைமறைவாகிறார். இச்சூழலில் தன் குடும்பத்தைக் காக்க என்ன செய்தார் என்பதை இப்படம் சித்தரிக்கிறது.

## நடிகர்கள்
* இராதகிருஷ்ணனாக விஜய் சேதுபதி
* இரம்யாவாக காயத்ரி
* கே. பி. ஏ. சி. இலலிதா
* குரு சோமசுந்தரம்
* ஷாஜி சென்
* ஜுவெல் மேரி
* அனிகா
* சரவண சக்தி 

## தயாரிப்பு
2018 திசம்பர் 15 அன்று ஓர் எளிய விழாவுடன் மதுரையில் இந்தப் படத்திற்கான படப்பிடிப்பு தொடங்கியது. படப்பிடிப்புக்கான இரண்டாவது கட்டமாக கேரளத்திலும், வாரணாசியிலும் நடைபெற்றது.

## மேற்கோள்கள்

## வெளி இணைப்புகள்
*

பகுப்பு:2022 தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சீனு இராமசாமி இயக்கிய திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
வேல்காட்டூர்

**வேல்காட்டூர்** இந்தியாவின் தெலுங்கானாவில் உள்ள ஜக்டியால் மாவட்டத்தின் உள்ள நகரமாகும். வேல்காட்டூர் வருவாய் பிரிவில் வேல்காட்டூர் மண்டலத்தில் உள்ளது. இந்நகரம் ஐதராபாத்திலிருந்து சுமார் 105 கிலோமீட்டர் தொலைவில் உள்ளது.

## நிலவியல்
வேல்காட்டூர் 18.844°N   79.173°E இல் அமைந்துள்ளது. 

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி 1,218 வீடுகளை கொண்ட இந்நகரத்தின் மக்கள்தொகை 4,463 ஆகும். இதில்  2248 ஆண்களும், 2,215 பெண்களும் உள்ளனர். இந்நகரத்தின் எழுத்தறிவு 60.19% ஆகவுள்ளது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
காயத்ரி (நடிகை)

**காயத்ரி சங்கர்** (Gayathrie Shankar) தமிழ் திரைப்படங்களில் முக்கிய வேடங்களில் தோன்றும் ஒரு நடிகையாவார். இவர் 2012 ஆம் ஆண்டில் "18 வயசு" என்ற படத்துடன் அறிமுகமானார். ஆனாலும், நடுவுல கொஞ்சம் பக்கத்த காணோம் என்ற திரைப்படத்தினால் இவர் மிகவும் பிரபலமானவர். அதன் பின்னர், இவர் பொன்மாலைப் பொழுது, ரம்மி, ஒரு நல்லநாள் பாத்து சொல்றேன், புரியாத புதிர், சூப்பர் டீலக்ஸ் போன்ற பல்வேறு திரைப்படங்களில் நடித்தார். "வெள்ள ராஜா" என்ற வலைத் தொடரில் தனது திறமையைக் காண்பித்தார். இவர் தற்போது மாமனிதன் படத்தில் நடித்து வருகிறார்.

## சொந்த வாழ்க்கை
காயத்ரியின் குடும்பம் தமிழ் வம்சாவளியைச் சேர்ந்தது. இவர் கர்நாடகாவின் பெங்களூரில் வளர்ந்தார்.

## தொழில்
18 வயசு என்ற உளவியல் படம் இவரது முதல் வெளியீடாக இருந்தாலும், விஜய் சேதுபதியுடன் இணைந்து நடுவுல கொஞ்சம் பக்கத்த காணோம் என்ற படத்தில் நடித்ததற்காக அங்கீகரிக்கப்பட்டார். 2013 இல் பொன்மாலைப் பொழுது, மத்தாப்பூ என்ற இரு திரைப்படங்களில் நடித்தார். இவர் அடுத்ததாக 1980களில் நடக்கும் கல்லூரிக் காதல் கதையான ரம்மியில் இனிகோ பிரபாகரனுக்கு இணையாக நடித்தார்.

சித்திரம் பேசுதடி 2  என மறுபெயரிடப்பட்டு, 2019 இல் ஒரு வெளியிடப்பட்ட உலா என்ற திரைப்படத்திலும், இரஞ்சித் செயகொடி இயக்கி 2017 இல் வெளியான புரியாத புதிர் என்ற படத்தில் விஜய் சேதுபதியுடன் இணைந்து நடித்தார்.

அறிமுக இயக்குநர் ஆறுமுகுகுமார் இயக்கிய "நல்ல நாள் பாத்து சொல்றேன்" என்ற படத்தில் விஜய் சேதுபதி, கௌதம் கார்த்திக், நிகாரிகா கொனிதேலா ஆகியோருடன் நடித்தார். இப்படம் 2 பிப்ரவரி 2018 அன்று வெளியிடப்பட்டது. "சீதக்காதி" என்ற படத்தில் ஒரு சிறப்புத் தோற்றத்தில்  நடித்தார். 2018 ஆம் ஆண்டில் இவர் *அமேசான் பிரைம்* வெளியிட்ட வலைத் தொடரான "வெள்ள ராஜா" என்ற  பிரத்தியேகத் தொடரில் ஆதிராவாக நடித்தார்.

தியாகராஜன் குமாரராஜா இயக்கி, விஜய் சேதுபதி, சமந்தா அக்கினேனி, பஹத் பாசில், ரம்யா கிருஷ்ணன், மிஷ்கின் உள்ளிட்ட பலரும் நடித்த *[[சூப்பர் டீலக்ஸ்]]* என்ற திரைப்படத்திலும் நடித்திருந்தார். இவர் தற்போது சீனு இராமசாமி இயக்கத்தில் விஜய் சேதுபதியுடன்] மாமனிதன் என்ற படத்தில் பணிபுரிகிறார்.

## குறிப்புகள்

## வெளி இணைப்புகள்
* 
* 

பகுப்பு:1993 பிறப்புகள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
கிறிஸ்துலகம்

**கிறிஸ்துலகம்** என்பது வரலாற்றில் கிறிஸ்தவ நாடுகள் அல்லது கிறிஸ்தவம் அதிகமாக பின்பற்றப்படும் இடங்களையும் பகுதிகளை குறிக்க பயன்படுத்தப்பட்ட பதம் ஆகும்.

உரோமைப் பேரரசின் தொடக்க காலத்தில் லெவண்டிலிருந்து ஐரோப்பா மற்றும் வடக்கு ஆப்பிரிக்காவுக்கு கிறிஸ்தவம் பரவிய போது கிரேக்க மொழி பேசும் கிழக்கு பகுதிகளும் லத்தின் மொழி பேசும் மேற்கு பகுதிகளும் அடங்கிய இரண்டு மிகப்பெரிய பிரிவுகளைக்கொண்டதாக கிறிஸ்துலகம் விளங்கியது. காலப்போக்கில் இவை இரண்டும் தத்தம் வழிபாட்டு முறைகள் மற்றும் நம்பிக்கைகளின் அடிப்படையில் உரோம் நகரினை மையமாகக்கொண்டது மேற்கத்திய கிறித்தவம் (இலத்தீன் கிறித்தவம்) எனவும் கான்ஸ்டண்டினோபில் நகரினை மையமாகக்கொண்டது கிழக்கத்திய கிறித்தவம் (கிரேக்க கிறித்தவம்) எனவும் உருவெடுத்தது. பதினொன்று முதல் பதிமூன்றாம் நூற்றாண்டுகளில் மேற்கத்திய கிறிஸ்தவம் மேற்கில் குறிக்கத்தக்க பங்கு வகித்தது. 1700 ஆண்டுகால கிறிஸ்தவ வரலாற்றில் பல சமூக, அரசியல், கலை, அறிவியல், மெய்யியல் மற்றும் தொழில்நுட்ப மாற்றங்கள் நிகழ்ந்துள்ளன.

இந்தப்பதம் குறிப்பாக நடு காலத்திலும் முன் நவீன காலத்திலும் கிறிஸ்தவர்கள் அல்லாதவர்களுக்கு எதிராக, குறிப்பாக இசுலாமிய உலகிற்கு எதிராக ஒருங்கிணைந்த அரசியல் அமைப்புகளை குறைக்க உதவியது.

## மேற்கோள்கள்


பகுப்பு:கிறித்தவ வரலாறு
உற்றான்

**உற்றான்** (Utraan) என்பது இயக்குநர் இராசகசினி இயக்கிய 2020இல் வெளியான தமிழ் மொழிப் படமாகும். இப்படத்தில் புதுமுகம் இரோசன் உதயகுமார், புதுமுகம் இரோசினி கோமாலி, பிரியங்கா நாயர் (ஒரு இடைவெளிக்குப் பிறகு தமிழ்த் திரைப்படங்களுக்கு திரும்பினார்) ஆகியோர் முக்கிய கதாபாத்திரங்களில் நடித்திருந்தனர். பு. ரவிசங்கர், மதுசூதன் ராவ், வேல ராமமூர்த்தி ஆகியோரும் முக்கிய வேடங்களில் நடித்திருந்தனர். படத்தின் இசையமைப்பை என். ஆர். ரகுநந்தன் மேற்கொண்டிருந்தார்.

## சுருக்கம்
உற்றான் படத்தின் கதை இரண்டு கல்லூரி மாணவர்களுடன் தொடங்குகிறது. ஒரு ஆணும் மற்றும் ஒரு பெண்ணும், கல்லூரியில் படிக்கும்போது காதலிக்கிறார்கள். காவல்துறையைச் சேர்ந்த பெண்ணின் தந்தை அடியாட்களின் உதவியுடன் அவர்களைப் பிரிக்க முயற்சிக்கிறார். அவர்கள் தங்கள் உறவை எப்படி பாதுகாக்கிறார்கள் என்பதே மீதிக்கதை.

## நடிகர்கள்

* இரோசன் உதயகுமார்
* இரோசினி கோமாலி
* கமலியாக பிரியங்கா நாயர் 
* பு. ரவிசங்கர்
* காவல் ஆய்வாளராக மதுசூதன் ராவ்
* வேல ராமமூர்த்தி
* அறிவுடைநம்பியாக புளோரன்ட் பெரைரா
* இமான் அண்ணாச்சி
* தேனீர் கடை உரிமையாளராக கோதண்டம்
* ஜாங்கிரி மதுமிதா
* கானா சுதாகர்
* சுலக்சணா 
* காவல் அதிகாரியாக சூப்பர்குட் சுப்ரமணி
* தவசி 
* சரவண சக்தி
* சேரன் ராஜ் 
* காதல் சரவணன் 
* அங்காடித் தெரு சிந்து 
* வழக்கறிஞராக போராளி திலீபன்
* பிரேமபிரியா
* ஆரு பாலா

## தயாரிப்பு
பலகுரலுக்கு பெயர் பெற்ற இரோசினி கோமாலி, இந்த படத்தின் மூலம் தமிழில் அறிமுகமானார். இவர் ஒரு காவல் அதிகாரியின் மகளாக நடித்துள்ளார். மதுசூதன் ராவ் மற்றும் வேல ராமமூர்த்தி ஆகியோர் எதிர்மறை வேடங்களில் நடித்திருந்தனர். பு. ரவிசங்கர் ஒரு முக்கிய வேடத்தில் நடித்தார். வெயில் படத்தில் நடித்திருந்த பிரியங்கா நாயர் இப்படத்தில் கல்லூரி விரிவுரையாளராக நடித்திருந்தார். பாடகர் கானா சுதாகர் இப்படத்தில் துணை வேடத்தில் தோன்றினார்.

## வெளியீடு
இரோசன் உதயகுமார் மற்றும் மதுசூதன் ராவ் ஆகியோரின் நடிப்பை தி டைம்ஸ் ஆஃப் இந்தியா பாராட்டியது. மாலை மலரும், தினத்தந்தியும் பாடல்களையும் ஒளிப்பதிவையும் பாராட்டியது.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2020 தமிழ்த் திரைப்படங்கள்
பிரியங்கா நாயர்

**பிரியங்கா நாயர்** (Priyanka Nair) (பிறப்பு 30 சூன் 1985) இந்திய விளம்பர நடிகையான இவர் மலையாளத் திரையுலகில் முக்கியமாக பணியாற்றுகிறார். இவர் 2006 ஆம் ஆண்டில் வெளியான வெயில் என்ற தமிழ் திரைப்படத்தில் அறிமுகமானார். *பூமி மலையாளம்*, *விலபங்கல்கப்புரம்* மற்றும் *ஜலாம்* ஆகிய படங்களில் நடித்ததற்காக விமர்சன ரீதியான பாராட்டுகளைப் பெற்றார்.

## தனிப்பட்ட வாழ்க்கை
பிரியங்கா தமிழ் திரைப்பட இயக்குநரும் நடிகருமான இலாரன்சு ராம் என்பவரை என்பவரை]] 23 மே 2012 அன்று திருவனந்தபுரத்தில் உள்ள ஆற்றுக்கால் பகவதி கோவிலில் திருமணம் செய்து கொண்டார். இவர்களுக்கு முகுந்த் ராம் என்ற ஒரு மகன், 18 மே 2013 அன்று பிறந்தார். இந்த இணை 2015 இல் விவாகரத்து கோரி மனு தாக்கல் செய்தது.

## தொழில்
பிரியங்கா தனது மேல்நிலைக் கல்வியை முடித்து திருவனந்தபுரத்தின் மார் இவானியோசு கல்லூரியில் இயற்பியல் பயின்றார். இந்த காலகட்டத்தில், *ஊமக்குயில்*, *மேகம்*, *ஆகாசதூது* போன்ற மலையாள தொலைக்காட்சித் தொடர்களில் பகுதிநேர நடிப்பில் இருந்தார். தொலைக்காட்சி தொடர்களில்  நடிப்பதை "நேர விரயம்" என்று கருதினார். மேலும் ஒருபோதும் படங்களில் நடிக்க விரும்பவில்லை. மாறாக ஒரு விரிவுரையாளராக விரும்பினார்.

இயக்குநர் சங்கர் தயாரித்திருந்த இயக்குநர் வசந்தபாலன் இயக்கியிருந்த வெயில் (2006) என்ற தமிழ் திரைப்படத்தில் அறிமுகமானார. அதில் இவர் பசுபதியுடன் நடித்திருந்தார். இவரது முதல் மலையாளத் திரைப்படம் *கிச்சாமணி எம்பிஏ* (2007), ஒரு இவருக்கு துணை வேடமாக இருந்தது. அடுத்த ஆண்டில் இவர் டி. வி. சந்திரனின் *விலபங்கல்கப்பூரம் என்ற படத்தில் [[சுஹாசினி]]யுடனும், [[பிஜு மேனன்|பிஜு மேனனுடன்]] நடித்தார். இதில் இவரது நடிப்பு இவருக்கு சிறந்த நடிகைக்கான கேரள மாநில திரைப்பட விருதைப் பெற்றுத் தந்தது. [[ரெடிப்.காம்]] 2009 ஆம் ஆண்டின் சிறந்த மலையாள நடிகை என்று பெயரிட்டது. *இவிடம் ஸ்வர்கமணு* என்ற படத்தில் [[மோகன்லால்|மோகன்லாலுக்கு]] இணையாக தோன்றிய பின்னர் இவர் பிரபலமடைந்தார். பிரியங்கா தனது *இராயல் என்ஃபீல்ட் புல்லட் மோட்டார் சைக்கிள்'' ஓட்டுவதை விரும்புகிறார்.

## குறிப்புகள்

## வெளி இணைப்புகள்
*

பகுப்பு:கன்னடத் திரைப்பட நடிகைகள்
பகுப்பு:1985 பிறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
ஹலோ பாண்டா

thumb|ஹலோ பாண்டா
***ஹலோ பாண்டா*** (*Hello Panda*) என்பது ஜப்பானிய மாச்சில்லின் ஒரு வணிக தயாரிப்பு ஆகும். இது மீஜி சீகாவால் தயாரிக்கப்பட்டு சந்தைப்படுத்தப்படுகிறது . ஒவ்வொரு மாச்சில்லும் காணப்படும் சிறிய துளையில் வெனிலா, ஸ்ட்ராபெரி, இரட்டை சாக்லேட், தேங்காய், மாட்சா கிரீன் டீ அல்லது சாக்லேட் கொண்டு நிரப்பப்பட்டுள்ளது. சுவைகளின் கலவையுடன் கூடிய மாச்சில் பொட்டலங்களும் சந்தையில் கிடைக்கின்றன. இது முதன்முதலில் ஜப்பானில் 1979ஆம் ஆண்டு வெளியிடப்பட்டது. மாச்சில்லின் பொதியில்  வாள்வீச்சு மற்றும் வில்வித்தை போன்ற பல்வேறு செயல்களைச் செய்யும் மாபெரும் பாண்டா கரடியின் கேலிச் சித்திரங்கள் அச்சிடப்பட்டிருக்கும்.

ஹலோ பாண்டா முதலில் ஜப்பானில் மீஜி சீகாவால் தயார் செய்யப்பட்டது. பின்னர் சிங்கப்பூர் மற்றும் இந்தோனேசியாவில் உற்பத்தி தொடங்கப்பட்டது. சிங்கப்பூர் அடுமனை வசதிகள் 1974ஆம் ஆண்டில் மற்ற மீஜி தயாரிப்புகளை உற்பத்தி செய்யத் தொடங்கின. இந்த மாச்சில்லானது  ஐக்கிய இராச்சியம் (யுனிஸ் நொறுக்குத்தீனிகள்), ஐரோப்பிய நாடுகள், அமெரிக்கா, மத்திய கிழக்கு, ஆஸ்திரேலியா மற்றும் கனடா போன்ற பெரும்பாலான வளர்ந்த நாடுகளுக்கு ஏற்றுமதி செய்யப்படுகிறது.

மாச்சில்லானது பொதுவாக 2oz அல்லது 57.5 கிராம் கொண்ட உயரமான, அறுகோண பெட்டியில் விற்கப்படுகிறது. சில நாடுகளில், ஹலோ பாண்டா மாச்சில் சிறிய 21 மற்றும் 35 கிராம் அலுமினிய பைகள், 50 கிராம் மற்றும் 260 கிராம் பெட்டிகள் மற்றும் வரையறுக்கப்பட்ட பதிப்பு பொதிகளில் கிடைக்கிறது.

## மேலும் காண்க

* ஷார்ட்பிரெட் பிஸ்கட் மற்றும் குக்கீகளின் பட்டியல்
* கோலாவின் மார்ச்
* டெடி கிரஹாம்ஸ்
* சிறிய டெடி

## மேற்கோள்கள்

## வெளி இணைப்புகள்

* அதிகாரப்பூர்வ தளம்

பகுப்பு:தின்பண்டங்கள்